**Bizalmas dolgozatok kezelése**

Kedves Szakdolgozatot író Hallgató!

Felhívjuk figyelmét, hogy amennyiben kéri, hogy szakdolgozatát bizalmasan kezeljük, akkor a Mechatronikai és Járműtechnikai Intézet honlapjáról letölthető „TITOKTARTÁSI KÉRLEM” c. nyomtatványt a téma véglegesítésével egyidejűleg, előzetesen le kell adni, az aktuális határidőnek megfelelően, nyomtatott formában (céges aláírással és pecséttel).

A beköttetendő „Titoktartási nyilatkozat” formanyomtatványt bele kell kötni majd a szakdolgozatba a „Hallgatói nyilatkozat” elé. Ezt a titoktartási nyilatkozatot is minden érintett személlyel kérjük aláíratni (cégvezető, belső konzulens, vállalati konzulens)! Az intézetigazgató az erre kijelölt helyen, a dolgozat beadását követően fogja aláírni, ezt a titkárságon intézzük. A fentiek hiányában nem tudjuk elvenni a dolgozatot!

Bizalmas dolgozat esetén sem a dolgozatot sem pedig a mellékleteit nem kell a leadandó cd-re tenni, csak a magyar és idegen nyelvű összefoglalót. Továbbá a szakdolgozat borítójának jobb felső sarkában fel kell tüntetni a „BIZALMAS” szót, arany betűkkel.

A kötési sorrend a következő:

* 1. A szakdolgozat formai előírásai

1. Az első lapok (kötelezően) az alábbiak
   1. Címlap
   2. Feladatlap
   3. Titoktartási nyilatkozat (akinek van)
   4. “Hallgatói nyilatkozat”

Üdvözlettel:

Stein Vera s.k.

tantárgyfelelős